

 PRIAME VYZVANIE
Kód: 11I02-21-P40

MINISTERSTVO ZDRAVOTNÍCTVA SLOVENSKEJ REPUBLIKY
Vykonávateľ Plánu obnovy a odolnosti SR

Vyzýva
podľa § 12 ods. 1 písmeno c) a § 13 ods. 1 zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov (ďalej len „zákon o mechanizme“)

Fakultná nemocnica s poliklinikou Žilina

na uzatvorenie zmluvy o poskytnutí prostriedkov mechanizmu za účelom realizácie Investície 2 v Komponente 11 
Plánu obnovy a odolnosti SR:
Rekonštrukcia chirurgického pavilónu a očného pavilónu

Názov komponentu: 	Komponent 11_Moderná a dostupná zdravotná starostlivosť
Názov investície: 	Investícia 2_Nová sieť nemocníc – výstavba, rekonštrukcia a vybavenie
Schéma pomoci:	Schéma štátnej pomoci pre investície do nemocníc a hospicov, zariadení ústavnej 	zdravotnej starostlivosti, z prostriedkov Plánu obnovy a odolnosti SR. Schéma štátnej 	pomoci vo forme náhrady za služby všeobecného hospodárskeho záujmu č. ŠP SVHZ – 	2/2022 v znení dodatku č. 2.
	
Zdroj financovania: 	Prostriedky mechanizmu, t. j. finančné prostriedky určené na vykonávanie Plánu obnovy a odolnosti Slovenskej republiky v súlade so zákonom o mechanizme

Cieľ:	Vytvoriť modernú, dostupnú a efektívnu sieť nemocníc, ktorá zabezpečí kvalitnú zdravotnú starostlivosť, atraktívne prostredie pre personál a zdravé hospodárenie. Investíciami do moderných budov a technického vybavenia sa zefektívnia klinické a prevádzkové procesy, dosiahne sa lepší komfort pre pacienta a personál a zníži sa riziko nozokomiálnych nákaz. Obnovou a vytvorením prostredia pre vykonávanie modernej medicíny sa zatraktívni prostredie pre špičkových odborníkov a pomôže znížiť ich odliv do zahraničia.

.....................................................................................
minister zdravotníctva Slovenskej republiky

1. Formálne náležitosti

1.1 Identifikačné údaje a kontaktné údaje vykonávateľa:
Názov vykonávateľa: 		Ministerstvo zdravotníctva Slovenskej republiky
Adresa vykonávateľa: 		Limbová 2, P.O.BOX 52, 837 52 Bratislava 37
Kontaktné údaje vykonávateľa: 	sekcia implementácie Plánu obnovy a odolnosti a reforiem
					Email: planobnovy@health.gov.sk
					Web: http://www.health.gov.sk/?Plan-obnovy-a-odolnosti		
1.2 Dátum priameho vyzvania
Dátum zaslania priameho vyzvania prijímateľovi:   29. 1. 2025
1.3 Indikatívna výška prostriedkov mechanizmu určených na priame vyzvanie:    
Indikatívna výška finančných prostriedkov vyčlenených na priame vyzvanie s kódom 11I02-21-P40 predstavuje 
3 934 959,35  EUR bez DPH. 
Rozpočet na DPH, v prípadoch, kde bude DPH v zmysle tohto vyzvania oprávnená predstavuje 905 040,65 EUR.
Forma poskytovaných prostriedkov: nenávratný spôsob podľa § 14 zákona o mechanizme.
1.4 Spôsob komunikácie s vykonávateľom
Za vykonávateľa komunikáciu za účelom uzatvorenia zmluvy o poskytnutí prostriedkov mechanizmu (ďalej len „zmluva“) podľa § 14 ods. 1 zákona o mechanizme zabezpečuje:  
SEKCIA IMPLEMENTÁCIE PLÁNU OBNOVY A ODOLNOSTI A REFORIEM (ďalej len „SIPOOR“)  
[bookmark: _GoBack]Ministerstvo zdravotníctva Slovenskej republiky   
Limbová 2, 837 52 Bratislava 37
e-mail: planobnovy@health.gov.sk 

Na základe priameho vyzvania podľa § 13 ods. 1 zákona o mechanizme sa prostriedky mechanizmu poskytujú priamo určenému prijímateľovi v súlade s § 12 ods. 1 písm. c) zákona o mechanizme, ktoré mu je doručené na adresu:    
Fakultná nemocnica s poliklinikou Žilina
ul. Vojtecha Spanyola 43 
012 07 Žilina
e-mail: sekretariat.r@fnspza.sk
(ďalej aj len „FNsP Žilina“)
1.5 Iné formálne náležitosti
Vykonávateľ pripraví návrh zmluvy a odošle ju budúcemu prijímateľovi na podpísanie. Návrh zmluvy, ktorý je prílohou tohto priameho vyzvania, bude upravovaný v nadväznosti na súčinnosť poskytnutú budúcim prijímateľom a podľa záverov rokovaní o vecnom obsahu – účel poskytnutia prostriedkov mechanizmu. Budúci prijímateľ doručí v písomnej alebo elektronickej forme skompletizovanú a podpísanú zmluvu, ktorá je prílohou tohto priameho vyzvania v uvedenej lehote, a to buď poštou/kuriérom alebo prostredníctvom elektronickej schránky alebo osobne do podateľne MZ SR v pracovných dňoch, v úradných hodinách:
Pondelok - Štvrtok:  8.00 - 15.00 hod.
Piatok:                     8.00 - 14.00 hod.
Budúci prijímateľ doručí podpísanú zmluvu v 4 vyhotoveniach aj s príslušnými prílohami v lehote 10 pracovných dní od doručenia návrhu zmluvy. Dohoda Zmluvných strán o počte rovnopisov sa neuplatní v prípade, ak k uzavretiu zmluvy dochádza elektronicky v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov (zákon o dôveryhodných službách) v znení neskorších predpisov. V prípade, ak k uzavretiu zmluvy dochádza elektronicky, dátumy podpisov Zmluvných strán sú uvedené pri kvalifikovaných elektronických podpisoch/pečatiach Zmluvných strán.
2. Podmienky poskytnutia prostriedkov mechanizmu, ktorých splnenie budúci prijímateľ preukáže vykonávateľovi pred uzavretím zmluvy o poskytnutí prostriedkov mechanizmu
2.1 Podmienky oprávnenosti priamo určeného prijímateľa
	P. č.
	Podmienka PPM 
	Popis podmienky 

	1
	Oprávnenosť priamo určeného prijímateľa
	Predložiť podpísanú zmluvu je oprávnená iba FNsP Žilina ako budúci prijímateľ individuálne určený uznesením vlády č. 603/2024 zo dňa 09. októbra 2024 podľa §12 ods. 1 písm. c) a § 13 ods.1 zákona o mechanizme.
Forma preukázania: Predloženie podpísanej zmluvy s identifikáciou prijímateľa.
Spôsob overenia: Prostredníctvom údajov v predloženej zmluve.

	2
	Podmienka poskytnutia prostriedkov mechanizmu v zmysle § 13 ods. 4 zákona o mechanizme
	Podmienka, že prostriedky mechanizmu vykonávateľ nemôže poskytnúť osobe, ktorá bola právoplatne odsúdená za trestný čin subvenčného podvodu, trestný čin poškodzovania finančných záujmov Európskej únie, trestný čin machinácií pri verejnom obstarávaní a verejnej dražbe, trestný čin prijímania úplatku, trestný čin podplácania, trestný čin nepriamej korupcie alebo trestný čin prijatia a poskytnutia nenáležitej výhody. 
Prostriedky mechanizmu nemožno poskytnúť ani právnickej osobe, ktorej štatutárny orgán, člen štatutárneho orgánu alebo iná osoba konajúca v jej mene boli právoplatne odsúdení za trestný čin subvenčného podvodu, trestný čin poškodzovania finančných záujmov Európskej únie, trestný čin machinácií pri verejnom obstarávaní a verejnej dražbe, trestný čin prijímania úplatku, trestný čin podplácania, trestný čin nepriamej korupcie alebo trestný čin prijatia a poskytnutia nenáležitej výhody; ak sa na realizácii investície alebo realizácii reformy spolupodieľa partner, uvedené sa vzťahuje aj na partnera, štatutárny orgán partnera, člena štatutárneho orgánu partnera a inú osobu konajúcu v mene partnera.
Forma preukázania: Budúci prijímateľ, partner, ich štatutárny orgán, člen štatutárneho orgánu alebo iné osoby konajúce v ich mene poskytnú vykonávateľovi, údaje potrebné na vyžiadanie výpisu z registra trestov.  
Spôsob overenia: Vykonávateľ overí splnenie danej podmienky vyžiadaním výpisu z registra trestov z Generálnej prokuratúry Slovenskej republiky na základe údajov poskytnutých od žiadateľa, budúceho prijímateľa, partnera, ich štatutárneho orgánu, ich členov štatutárneho orgánu alebo iných osôb konajúcich v ich mene. 

	3
	Podmienka poskytnutia prostriedkov mechanizmu v zmysle § 13 ods. 3 zákona o mechanizme
	Podmienka, že prostriedky mechanizmu nemožno poskytnúť budúcemu prijímateľovi, ktorý prijíma dotáciu, príspevok, grant alebo inú formu pomoci na financovanie tých istých výdavkov a ktorá by predstavovala dvojité financovanie. 
Dvojitým financovaním sa rozumie aj situácia, ak sa k výsledku daného opatrenia alebo jeho časti (projekt) dospeje nielen použitím prostriedkov mechanizmu, ale aj využitím iných zdrojov z rozpočtu EÚ, pričom takéto použitie nebolo vopred indikované EK v rámci Plánu obnovy a zohľadnené v nákladovom ohodnotení príslušnej investície alebo reformy. Zároveň sa za dvojité financovanie môže považovať aj situácia, ak výsledok danej operácie (bez ohľadu na spôsob preukazovania zrealizovania opatrenia) je vykazovaný EK v rámci rôznych nástrojov podpory.
Forma preukázania: Budúci prijímateľ sa čestným vyhlásením zaviaže, že na tento účel použitia neboli FNsP Žilina poskytnuté prostriedky z iných zdrojov EÚ alebo iných verejných prostriedkov. Za týmto účelom predloží zároveň s podpísanou zmluvou čestné vyhlásenie.   
Spôsob overenia: Vykonávateľ overí splnenie podmienky prostredníctvom:
- údajov a informácií uvedených v danom čestnom vyhlásení,
- informácií z https://rpo.statistics.sk, https://oversi.gov.sk, resp. prostredníctvom iných verejne dostupných registrov (napr. register neziskových organizácií poskytujúcich verejne prospešné služby pod MV SR: http://www.minv.sk/?registrove-urady-pre-neziskove-organizacieposkytujuce-vseobecne-prospesne-sluzby).

	4.
	Podmienka, že určený prijímateľ nie je evidovaný v Systéme včasného odhaľovania rizika a vylúčenia (EDES) ako vylúčená osoba alebo subjekt
	Určený prijímateľ nie je evidovaný v Systéme včasného odhaľovania rizika a vylúčenia (EDES) ako vylúčená osoba alebo vylúčený subjekt (v zmysle článku 135 Nariadenia Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012.
Forma preukázania: Budúci prijímateľ sa čestným vyhlásením zaviaže, že nie je evidovaný v Systéme včasného odhaľovania rizika a vylúčenia (EDES) ako vylúčená osoba alebo subjekt (v zmysle článku 135 a nasledujúcich nariadenia č. 2018/1046). Za týmto účelom predloží zároveň s podpísanou zmluvou čestné vyhlásenie.   
Spôsob overenia: Vykonávateľ overí splnenie podmienky prostredníctvom:
· systému včasného odhaľovania rizika a vylúčených subjektov: https://ec.europa.eu/budget/edes/index_en.cfm, 
https://www.olaf.vlada.gov.sk/system-vcasneho-odhalovania-rizika-a-vylucenia-edes/ 


2.2 Účel a cieľ použitia prostriedkov mechanizmu
Účelom projektu "Rekonštrukcia chirurgického pavilónu a očného pavilónu" je rozšírenie oddelení oftalmológie a otorinolaryngológie v očnom pavilóne o tri nové operačné sály vrátane rekonštrukcie izieb (lôžková časť, ambulantná časť a operačná sála) a vytvorenie dvoch nových operačných sál v pôvodných priestoroch „ARO“ chirurgického pavilónu a vybudovanie nového lôžkového výťahu so schodiskom v existujúcich priestoroch FNsP Žilina. 
Stavebný objekt „OČNÝ PAVILÓN“ bude rozdelený a funkčne riešený a členený na dva samostatné funkčné celky:
- lôžková časť (451,28 m2),
- operačná časť (340,82 m2).
Lôžková časť bude pozostávať zo všetkých potrebných priestorov a jej súčasťou bude päť 2-lôžkových izieb a dve 1-lôžkové izby, čo predstavuje dostatočný počet pre potreby rozšírenia očného pavilónu.
Stavebný objekt „OPERAČNÝ TRAKT“ je funkčne riešený na jednom podlaží a bude funkčne plynule nadväzovať na existujúce priestory oddelení:
- operačná sála „1“ – Neurochirurgia,
- operačná sála „2“ – Ortopédia.
Operačný trakt je postačujúci pre potreby oddelení neurochirurgie a ortopédie Fakultnej nemocnice s poliklinikou. Existujúce lôžkové priestory na 1. a 2. NP budú rekonštruované a vybudujú sa nové nadštandardné izby s vlastným sociálnym zázemím s celkovou kapacitou 18 lôžok. 
 
Celkovým cieľom je zlepšiť kvalitu a efektivitu zdravotnej starostlivosti prostredníctvom nových operačných sál a zvýšiť výkonnosť dotknutých oddelení, čím sa skrátia čakacie doby pacientov na operácie. Vzhľadom na vysoké požiadavky zo strany pacientov na poskytovanie zdravotnej starostlivosti sa skrátením čakacej doby stane FNsP Žilina konkurencieschopnou.
Finančné prostriedky na rekonštrukciu chirurgického pavilónu a očného pavilónu vo FNsP Žilina v projekte "Rekonštrukcia chirurgického pavilónu a očného pavilónu" sú predpokladané v sume 4 840 000 EUR s DPH.
2.3 Časová oprávnenosť aktivít
Oprávnené výdavky vychádzajú z nariadenia európskeho parlamentu a rady (EÚ) 2021/241 z 12. februára 2021, ktorým sa zriaďuje Mechanizmus na podporu obnovy a odolnosti a sú určené na obdobie od 1. februára 2020 do 30. júna 2026. Z prostriedkov mechanizmu možno financovať len také opatrenia, ktorých implementácia (s ktorou vznikajú výdavky) začala až 1. februára 2020 alebo neskôr a tieto opatrenia tvoria neoddeliteľnú súčasť investícií a reforiem obsiahnutých v Pláne obnovy. Vykonávateľ je oprávnený v odôvodnených prípadoch predĺžiť obdobie oprávnenosti výdavkov.

2.4 Iné podmienky poskytnutia prostriedkov mechanizmu
Prostriedky mechanizmu budú prijímateľovi poskytnuté na základe podmienok stanovených v tomto priamom vyzvaní a v zmluve, kde sú stanovené podmienky platieb a podmienky plnenia míľnikov a cieľov. Podmienky nad rámec tých, ktoré sú uvedené v priamom vyzvaní, budú zadefinované v zmluve.


Prílohy
1. Návrh zmluvy o poskytnutí prostriedkov mechanizmu vrátane príloh
2. Schéma štátnej pomoci pre investície do nemocníc a hospicov, zariadení ústavnej zdravotnej starostlivosti, z prostriedkov Plánu obnovy a odolnosti SR. Schéma štátnej pomoci vo forme náhrady za služby všeobecného hospodárskeho záujmu č. ŠP SVHZ – 2/2022 v znení dodatku č. 2

